৮৬ বছর বয়সে প্রয়াত প্রাক্তন ফুটবলার মৃত্যুঞ্জয় বন্দ্যোপাধ্যায়

ওয়েব ডেস্ক : প্রয়াত বাংলার প্রাক্তন ফুটবলার মৃত্যুঞ্জয় বন্দ্যোপাধ্যায় (Mrityunjay Banerjee)। মৃত্যুকালে তাঁর বয়স হয়েছিল ৮৬ বছর। শুক্রবার গলফগ্রিনের বাড়িতে শেষ নিঃশ্বাস ত্যাগ করেন মোহনবাগানের (Mohun Bagan) এই প্রাক্তন ফুটবলার। আজ মৃত্যুঞ্জয় বন্দ্যোপাধ্যায়ের শবদেহ নয়ে আসা হয়েছিল মোহনবাগানের তাঁবুতে। সেখানে তাঁকে সবুজ-মেরুন পতাকা দিয়ে শেষ শ্রদ্ধা জানান সচিব সৃঞ্জয় বোস।

পাঁচের দশকের শেষ থেকে ষাটের দশকের মাঝামাঝি পর্যন্ত তিনি মোহনবাগানের হয়ে খেলেছেন। সেই সময় তিনি সতীর্থ হিসাবে পেয়েছিলেন চুনী গোস্বামী ও জার্নাল সিংদের। ১৯৬৩ থেকে ১৯৬৫ সাল পর্যন্ত তিনবার ডুরান্ড কাপ জয়ী হয়েছিল মোহনবাগান (Mohun Bangan)। সেই দলের সদস্য ছিলেন তিনি। আর ১৯৬২ থেকে ১৯৬৫ পর্যন্ত টানা চার বছর কলকাতা লিগও জিতেছিল সবুজ-মেরুন ক্লাব। তিনি সেই দলেরও গুরুত্বপূর্ণ অংশ ছিলেন মৃত্যুঞ্জয় বন্দ্যোপাধ্যায় (Mrityunjay Banerjee)।

আরও খবর : পিসিবি’র বিরুদ্ধে দুর্নীতির অভিযোগ তুললেন প্রাক্তন পাক ক্রিকেটার!

সন্তোষ ট্রফিতেও খেলেছেন তিনি। প্রাক অলিম্পিকে ভারতীয় দলের অংশ ছিলেন মৃত্যুঞ্জয় বন্দ্যোপাধ্যায় (Mrityunjay Banerjee)। ১৯৬৪ সালে যে এশিয়ান কাপ হয়েছিল, সেই দলে অরুণ ঘোষ, জার্নাল সিং, চন্দ্রশেখর মেননদের সঙ্গে খেলেছিলেন তিনি। সেই টুর্নামেন্টে রানার্স হয়েছিল ভারত।

অবসরের পর প্রাক্তন ফুটবলারদের সংগঠন ভেটারেন্স ক্লাবের সঙ্গে যুক্ত ছিলেন মৃত্যুঞ্জয় বন্দ্যোপাধ্যায় (Mrityunjay Banerjee)। এর পাশাপাশি ফুটবলের উন্নতির জন্য অনেক কাজ করেছেন তিনি। শুক্রবার মোহনবাগান তাঁবুতে নিয়ে আসা হয়েছিল প্রাক্তন ফুটবলারের শবদেহ। তাঁকে সচিব সৃঞ্জয় বোসের পাশাপাশি সহ-সভাপতি সত্যজিৎ চট্টোপাধ্যায় ও অন্যান্য কর্মসমিতির সদস্যরা পুষ্পস্তবক দিয়ে শ্রদ্ধা জানান।